TAROPWE MEI TOU: FORI OMW AKKOTUN COLLEGE AN EPWE WINITI PWE MEI PWUNG!

*Mei wor auchean angang epwe taweno non summer ren omw kopwe tongeni poputa sukun non fall. Ekkena mettoch mei tettenitiw fan a men teru non napengeni colleges, nge kopwe cheki noumw kewe taropwen ketiw ika kokkori omw ena college ren omw kopwe sinei are pwe mei wor pwan ekkoch angang mei awenewen ngeni omw ewe college.*

**Aninis Auchea**: Ren omw kopwe sinei ifa usun omw kopwe awesi ekkena tettenin angang fan me non omw ewe college, kokkori omw ewe ofesin etiwanong chon sukun ika satuni ne kut won Google ren ew me ew ekkena angang. Awewe, are pwe ka sukun non ewe University of New Mexico me ka mwochen apponua ukukun noumw mwonien aninis, kopwe Google “University of New Mexico financial aid appeal.”

ETINO WON OMW EWE college personalized website

* Napengeni colleges ra awora iei ew website, a iteni my.collegename.edu, ikewe ia ka tongeni cheki nonnomwun noumw mwonien aninis me ekkoch auchean ranin katonongen taropwe.
* Omw username me password neman ra fen titi ngonuk fiti fengen me noumw kewe taropwen ketiw ika non echo taropwe/email mei imwuno.
* Are pwe kose kuna omw username me password, kokkori an omw ewe sukun ofesin atononga chon sukun.
* Etino won omw ewe college web portal. Napengeni ekkewe taropwe colleges ra mwochen omw kopwe aneani me amasowa repwe titi ngonuk me won ena portal, esapw non pwosto.

MWONI

* Annean sefani noumw ewe taropwen esinesin pwe kopwe nounou mwonien aninis me onukunuku pwe en mei weweiti.
* Are pwe ka ekiekin apponua inetumw, kokkori omw ewe ofesin mwonien aninis me eis ifa usun omw kopwe apponua.
* Cheki noumw ewe taropwen win mwoni mei minafo me omw ewe personalized web site ren omw kopwe kuna are pwe mei wor soposopun mettoch kopwe fori ren omw kopwe tungor aninis..
* Annean sefani noumw ewe taropwen niwin non sukun me onukunuku pwe en mei weweiti. Napengeni chon sukun a wor ar kapas eis won apachpachen niwin ngeni wesewesen niwinir non sukun, iwe a tongeni wor ekkena apachpachen niwin ka tongeni tungor an epwe koturuno me kosapw monatiw.
* Awesi ne amasowa taropwen anennet ren mwonien aninis, pachenong mwonien paro.
* Porous ngeni noumw ewe counselor ren ifa usun omw kopwe monatiw met nusun moomo me murin omw angei noumw mwonien aninis.
* Fori ew omw pwachet non college, pachenong niwinin mwongo me ekkoch nounoun mwoni.
* Kaeo ngeni ian kopwe no ia me won campus for iten tungor mwonien paro ren mettoch mei atapwanapwan/mwonien aninis.

PEKIN KAEO

* Iei chomong colleges ra awora orientation non summer fan iten meinisin ekkewe aewin-ier chon sukun.
* Makkei itomw me fiti orientation nge esapw fakkun mang. Kopwe sopweno ne kaeo usun ewe college, makkei itomw ren classes, me ka tongeni churi noumw ewe advisor.
* Cheki met sakkun taropwe kopwe uwei ngeni ena orientation.
* Katon fichefichan omw kopwe ne no sukun murin summer ika prokramen awora piris nefinen sukun me sukun. Ekkoch colleges me universities ra awora prokramen nekafoun sukun ngeni ekkewe chon sukun mei wor terin inisir ika ekkewe chon sukun ra nomw non ewe aewin kinikinin chon sukun. Ekkei prokram ra tongeni anisuk ren ian kopwe poputa me ia me epwe amecheresi ewe amwet ngeni pwan ew sukun.
* Fori ranin omw kopwe churi noumw ewe academic advisor.

PEKIN ANINIS WOn Campus

* Kaeo ngeni ifa usun omw kopwe angei aninnis ren pekin kaeo murin sukun me ekkoch pwan sakkun aninis.
* Makkei itomw ren aninis fan iten mei ter, ika pwe mei wor osupwangen.
* Kutta me kaeo ngeni TRiO program, ika pwe mei wor.
* Kutta me kaeo ngeni mental health counseling services.
* Kutta me kaeo ngeni ekkewe nenien aninis won campus ren pekin mwongo, uuf, me pwan ekkoch sakkun aninis, are pwe mei wor.

tESin ANENIA CHON SUKUN

* Colleges re ka sou awora tesin anenia chon sukun non math, reading, me writing. Napengeni colleges re kan pesei chon sukun ar repwe awesi tesin anenia me mwen ar repwe fiti orientation ika poputa non fall. Ekkoch re kan pesei omw kopwe angei ena test online ika won campus me mwen mettoch meinisin.
* Amwonata ngeni ekkei tests. Pungun omw test mi tongeni pwe epwe ew wewen omw kopwe mwete seni ekewe class chon sukuun rekan angei me nepoputan. Ika ir mi tongeni pwari pwe en mi osupwangen omw kopwe amwonota me mwen kopwe angei ekewe pekin kaeo an college level.
* Are pwe en mei osupwangen fansoun amwonata, ew college a tongeni pesei omw kopwe angei ew class ren aninnis/anapano kaeo. Non an ese sou fifis, neman ka mwochen kosapw angei fan iten niwinin me nussunon fansoun. Nupwen ka nomw non ei tappin, ekieki omw kopwe anapano omw amwon me angei sefani test.
* Are pwe mei wor niwinin test, me epwe ew aweires ren nafengawen mwoni, kosapw nuokus omw kopwe tungor koturunon ena niwin.
* Awesi ekkewe tesin anenia chon sukun mei pesepes.

IMWEN MOUR

* Awesi meinisin taropwen imw are pwe kopwe nomw won campus.
* Napengeni colleges ra pesei omw kopwe monatiw deposit ren pekin imw me omw kopwe awesano ewe taropwen imw ren fan iten omw kopwe tufichin nomw non imw won campus. Ekkoch colleges mei oukuk ar imweimwen mour, ina minne kopwe fori ei angang non an epwe fokkun muttir.
* Kutta ekkewe ranin/oukukun fansoun ren ataweno omw mwochen won imw, inet kopwe mwokutunong non dorm, me pwan ekkoch.
* Are pwe mei wor osupwangen inisumw, nenengeni omw kopwe:
  + Tungor are pwe mei tongeni koturuno, ewitiwit, ika pachenong non noumw kewe taropwen tungorun mwonien aninis, ren ewe och sakkun momoon imw.
  + Sinei are pwe mei wor imw non unusen ew ier pachenong atun asoson sukun, ika pwe mei namwot.
  + Kutta are pwe mei wor sakkun imw mei kinamwe an epwe tongeni anenia ekkewe aramas mei winin ra iteni LGBTQ.
  + Sopwei ne kutta are pwe mei wor imwen famini, kaworen tumwunun semirit me sukun won campus ren ion ka tumwunu are pwe mei wor noumw semirit.

tumwunun inis ren pekin safei

* Cheki annuk me pesepes an omw ewe college fan iten health insurance. Colleges mei sakkofesen ar annuk ren an chon sukun epwe chok wor nour health insurance, me are ika esapw an chon sukun repwe chok pusin tonong non ewe college’s student health insurance plan.
* Ika pwe afen wor noumw insurance mi eoch, en mi tongeni kopwe amasou ngeni ewe health insurance waiver wewen kosapw menii ei ew insurance.
* Sinei ian ee nomw ia ewe student health services pwan met ir mi awora ikena.
* Angei taropwon pwarat ren kewe apwos pwan taropwen chekin inis, ika ir mi pwna niit.
* Kuta ekewe nongonongu college health plan.

Angangen fer me awora taropwe epwe chok fiis

* Omw ewe college epwe mochen angei pisekin pwarata ren omw awesi high school. Wanong noumw ewe saingolon transcript iwe pwan ew wesewesen taropwen pwaratan pwe en mi sochungio ngen ewe college’s admissions office. Tumwunu pwe omw ewe AP/IB course credit aa titino apwan ketiw meren ewe college. Pwan tumunu pwe omw ewe dual enrollment transcript aa titino pwan ketiw meren ewe college.
* Ika ke akoten kopwe nomw won campus, an omw ewe sukuun health services repwe mochen kopwe awora rekotin omw apwos. Wanong rekotin omw apwos ngeni health services.
* Mei wor reomw ekei rekot/taropwe en mi tongeni kopwe niit ren euchean minen atotonong non sukuun?
  + Social Security Number ika Federal ID Number.
  + Photo ID ika driver’s license.
  + Birth certificate – epwe afatetiw ranini upwutuomw pwan chon winiposun ia (ika sounfiu,taropwen chon winipos rn upwutiw nukun); A winiti winipos fiti pungun aanuk/Immigration/Chon winipsosun ia paperwork ika pwe mi weneiti.
  + Pisekin pwarata ren omw address ika neniomw ren ekewe ir mi tongeni nomw won ewe in-state tuition (e.g., high school transcript epwe affat address).
  + High school transcript, diploma, ika GED certificate epwe affat otun awesi.
  + Tengewa ika neni.
  + Pisekin pwarata ren taropwen omw samwau ika teerumw mi punguno meren doctor.
  + Noumw ika emon mi nomw fan tumwunuen emon nge epwe wor taropwe seni imwen kapung ren pisekin pwarata.Dependent or Ward of the Court verification.

uwa

* Atawei uwomw ngeni campus.
* Fori ew aakot ren akaewin omw kopwe no ngeni campus.
* Kutta porousen ekewe pekin uwa mi wor non ami we kinikin pwan ekewe pungun finata mi kawor won campus.
* Fori ew aakot ren omw kopwe no ngeni imwom pwan niwin otun asesen sukuun.

piisek

* Katon met ekewe piisekin college en mei namwot (dorm ika pekin kae)

Akasiwin seni SDP Harvard University: <http://sdp.cepr.harvard.edu/files/cepr-sdp/files/sdp-summer-melt-sample-nine-steps.pdf> me the SREB Go Alliance Academy.